
Глава първа
ОБЩИ ПОЛОЖЕНИЯ
Чл.1. Тези Правила регламентират функциите, устройството и дейността на Етичната комисия в АМТИИ.
Чл.2. Етичната комисия в АМТИИ  насърчава и гарантира спазването на етичните норми,  регулира отношенията в академичната общност между преподаватели, студенти, докторанти и целия друг персонал, което цели развитието и благополучието на цялата общност и на всеки един неин член.
Чл. 3. Етичната комисия в АМТИИ е орган назначаван от Ректора в рамките на неговия мандат в състав: двама заместник ректори и трима началник отдели, от които един е председател. В своята дейност етичната комисия  се ръководи от Етичните правила и Правилниците на АМТИИ и свободните убеждения на своите членове.
Глава втора
ОСНОВНИ ФУНКЦИИ
 Чл. 6. Задачите на Комисията за академична етика са:
· да наблюдава спазването на Етичните правила;
· да изказва компетентни становища на основата на добри академични практики;
· по всяко време и със съгласието на страните да урежда конфликтите между тях чрез медиация (посредничество);
· да предлага на Академичния съвет и Ректора  етично обосновани решения на по-сложни казуси.
 Чл. 7. В дейността си Комисията за академична етика се ръководи от принципите на законност, независимост, обективност, справедливост, публичност и толерантност, като дава равни възможности за защита на правата и законните интереси на преподавателите, студентите и администрацията в УНСС.
Чл. 8. Етичната комисия може да бъде сезирана, но също и да се самосезира, за да предприеме разглеждане на определен казус в академичната среда на Академията.
Глава трета
 ДЕЙНОСТ
 Чл. 9. Комисията се събира на редовно заседание с оглед изпълнението на задачите си, но не по-рядко от веднъж годишно. Заседанието се свиква от Председателя. Комисията може да бъде свикана на заседание и по инициатива на всеки от членовете й.
Чл. 10. Комисията има кворум и може да взима решения, когато е свикана редовно и присъстват най-малко трима от нейните членове.  Комисията взима решенията си с обикновено мнозинство от присъстващите членове.
Чл. 11. За заседанията си Комисията води протокол, който се подписва от Председателя (председателстващият).
 Чл. 12. Право на жалба до Комисията имат физически и юридически лица, числящи се в общността на АМТИИ.
Чл. 13. По желание на страните между тях могат да се проведат срещи за доброволно уреждане на спора с посредничеството на Председателя или членове на Комисията.
Чл. 14. Ако предметът на жалбата не е свързан с въпроси на академичната етика и Комисията не е компетентна да я разгледа, това се съобщава на жалбоподателя.
Чл. 15. С оглед на доброволния характер на тяхното изпълнение, решенията, които взима Комисията, не подлежат на обжалване. 
Чл. 16. Комисията може да организира публични дискусии по принципни въпроси на академичната етика, както и по въпроси от обществен интерес.
Чл. 17. Комисията за академична етика изпълнява своите функции на обществени начала.
Настоящите правила са утвърдени на 07.03.2016г. на основание чл.13,  ал.3, т.11 от Закона за финансово управление и контрол в публичния сектор.
